open-index/open-wikipedia-markdown huggingface dataset:
დამოუკიდებლობის დღე (1996 წლის ფილმი)

„**დამოუკიდებლობის დღე**“ () — 1996 წლის ამერიკული სამეცნიერო ფანტასტიკური მოქმედებითი ფილმი, რომლის რეჟისორი და თანასცენარისტია როლან ემერიხი. ფილმში ადამიანების ჯგუფი ებრძვის დედამიწაზე თავდამსხმელ უცხოპლანეტელებს. სხვა ადამიანებთან ერთად ისინი გადადიან კონტრეშეტევაზე 4 ივლისს – აშშ-ის დამოუკიდებლობის დღეს.

ევროპაში „ვარსკვლავური კარიბჭის“ პრომო-კამპანიისას, როდესაც ჰკითხეს, სწამდა თუ არა უცხო რასების არსებობის, ემერიხს დაებადა მომავალი ფილმის იდეა. დინ დევლინი თანამონაწილეობით მან შეიმუშავა დედამიწაზე უცხოპლანეტელთა თავდასხმის სიუჟეტი. გადაღება 1995 წლის ივლისში ნიუ-იორკში დაიწყო, ხოლო ფილმზე მუშაობა დასრულდა შემდეგი წლის 20 ივნისს.

„დამოუკიდებლობის დღე“, რომელიც ჰოლივუდის ბლოკბასტერების ეპოქის გარდამტეხ ფილმად ითვლება, გამოვიდა 1996 წლის 3 ივლისს, თუმცა მაყურებელთა მხრიდან დიდი ინტერესის გამო შეზღუდული პრემიერა გაიმართა 2 ივლისს (როდესაც იწყება ფილმში ასახული მოვლენები). იგი იქცა 1996 წლის ყველაზე შემოსავლიან ფილმად - 817.4 მილიონი აშშ დოლარით და, მცირე დროით, 1993 წლის „იურული პარკის“ შემდეგ ყველაზე შემოსავლიანად. 2016 წლის ივნისისთვის იგი კვლავ შედის ყველა დროის შემოსავლიანი ფილმების სიაში (55-ე ადგილზე) და ითვლება 90-იანების კატასტროფის და სამეცნიერო ფანტასტიკის ჟანრების კატეგორიებში ერთ-ერთ მოწინავედ. „დამოუკიდებლობის დღეს“ მიღებული აქვს ოსკარი საუკეთესო ვიზუალური ეფექტებისთვის და ნომინაცია ამავე ჯილდოზე ხმის საუკეთესო მონტაჟისთვის. მისი გაგრძელება, „დამოუკიდებლობის დღე: აღორძინება“, გამოვიდა 20 წლის შემდეგ, 2016 წლის 24 ივნისს.

## რესურსები ინტერნეტში
* „დამოუკიდებლობის დღე“ 20th Century Fox-ის საიტზე
* 
* 
* 
* 
* 
*  Wayback Machine-ზე (10 დეკემბერი, 1997)
* 

## სქოლიო
კატეგორია:როლანდ ემერიხის ფილმები
კატეგორია:1996 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:ამერიკული სამეცნიერო ფანტასტიკური ფილმები
კატეგორია:1990-იანი წლების სამეცნიერო ფანტასტიკური ფილმები
კატეგორია:20th Century Fox-ის ფილმები
გოძილა (1998 წლის ფილმი)

„**გოძილა**“ () — 1998 წლის ამერიკული ფილმი, რომლის რეჟისორი და თანასცენარისტია როლანდ ემერიხი. მისი მთავარი პერსონაჟია გოძილა, Toho-ს ფრენჩაიზიდან. ეს არის საერთო ჯამში ამ ურჩხულის შესახებ გადაღებული 23-ე ფილმი და პირველი გოძილას შესახებ, რომელზეც ჰოლივუდურმა სტუდიამ იმუშავა. „გოძილაში“ მთავარ როლებს ასრულებენ: მეთიუ ბროდერიკი, ჟან რენო, მარია პიტილო, ჰენკ აზარია, კევინ დანი, მაიკლ ლერნერი და ჰარი შირერი. ფილმი შეიქმნა კომპანიების Centropolis Entertainment, Fried Films, Independent Pictures და TriStar Pictures მიერ. TriStar იყო მისი დისტრიბუტორი კინოგაქირავებაში, ხოლო Sony Pictures Entertainment — სახლის მედიაფორმატების. „გოძილა“ არის პირველ შემთხვევა, როდესაც პროდიუსერი დევლინი და ემერიხი მუშაობდნენ ინტელექტუალურ საკუთრებაზე, რომელზეც უფლებას თავად არ ფლობდნენ. სურათი ეძღვნება ფრენჩაიზის პროდიუსერ და შემქმნელ ტომოიუკი ტანაკას, რომელიც ფილმის წარმოების პერიოდში გარდაიცვალა.

„გოძილა“ კინოთეატრებში გამოვიდა 1998 წლის 20 მაისს. მისმა შემოსავალმა აშშ-ში 136, ხოლო მსოფლიო მასშტაბით – 379 მილიონი აშშ დოლარი შეადგინა, ხოლო მსოფლიო მასშტაბით – მესამე ყველაზე შემოსავლიან ფილმად. მიუხედავად კომერციული წარმატებისა, მისი შემოსავალი მაინც „საშუალოდ“ ითვლებოდა და ფილმი იმ პერიოდში კომერციულ ჩავარდნად 1999 წელს „გოძილამ“ მიიღო „ოქროს ჟოლო“, „ყველაზე ცუდმა რიმეიკის ან გაგრძელების“ და „ყველაზე ცუდი მსახიობი ქალის“ ნომინაციებში, ნომინირებული იყო რა აგრეთვე „ყველაზე ცუდი სურათის“, „ყველაზე ცუდი რეჟისორის“ და „ყველაზე ცუდი სცენარის“ კატეგორიებში. ამ ფონზე ფილმის გაგრძელების გადაღების გეგმა შეიცვალა და სანაცვლოდ გამოვიდა ანიმაციური ტელესერიალი.

## შენიშვნები
## რესურსები ინტერნეტში
* 
* 
* 
* 

## სქოლიო
კატეგორია:1998 წლის ფილმები
კატეგორია:როლანდ ემერიხის ფილმები
კატეგორია:ფილმები გოძილაზე
კატეგორია:TriStar Pictures-ის ფილმები
კატეგორია:ამერიკული ფილმები
ნახიჩევანის ხანების სასახლე

**ნახიჩევანის ხანების სასახლე** — წარმოადგენს XVIII საუკუნის ისტორიულ-არქიტექტურულ ძეგლს ქალაქ ნახიჩევანში. XX  საუკუნის დასაწყისამდე იგი ნახიჩევანელი ხანების საცხოვრებელს წარმოადგენდა. XVIII საუკუნის ბოლოს სასახლე ააშენა ქელბალი-ხან  კენგერლიმ, ნახიჩევანის ბოლო ხანის ეხსან ხანის მამამ. ისტორიული ცნობებით ეს სასახლე აშენდა 1780 წელს, იგი მიეკუთვნება აზერბაიჯანული ხუროთმოზღვრების მარგალიტებს. ამ სასახლის კომპლექსის ზოგიერთი ნაწილი ჩვენ დრომდე შემორჩა. ხანები და ხანების შთამომავლები ცხოვრობდნენ აქ 1920 წლამდე. სასახლე ორსართულიანია. თავის დროს სასახლე შედგებოდა ორი ნაწილიდან. სამხრეთ ნაწილს ადმინისტრაციული დატვირთვა ჰქონდა, მიმდინარეობდა კრებები და ხდებოდა სტუმრების მიღება, ხოლო ჩრდილო ნაწილში ცხოვრობდა ხანის ოჯახი.

ნახიჩევანის ხანების სასახლე ძველი დროიდან იზიდავდა მოგზაურებისა და დიპლომატების ყურადღებას. იგი მოიხსენიება აღმოსავლეთმცოდნეების, სამხედროებისა და დიპლომატების დღიურებში და მემუარებში, რომლებიც სტუმრობდნენ ნახიჩევანს XIX საუკუნეში.

1989 წელს ნახიჩევანის ხანების სასახლე გადაკეთდა ხალიჩის მუზეუმად.          

## ფოტოები 

File:Nakhchivan khan palace2.JPG|
File:Nakhchivan khan palace4.JPG| 
File:Nakhchivan khan palace5.JPG|

კატეგორია:ნახიჩევანის ავტონომიური რესპუბლიკა
კატეგორია:აზერბაიჯანის მუზეუმები
კატეგორია:ისლამური არქიტექტურა
კატეგორია:სამეფო რეზიდენციები
კატეგორია:1989 წელს დაარსებული მუზეუმები
ყარაბაღის ხანების სასახლე

**ყარაბაღის ხანების სასახლე** (), **ფანაჰალი ხანის სასახლე** — სასახლე, რომელიც განლაგებული იყო ქალაქ შუშის ჩრდილო-აღმოსავლეთ ნაწილში. იგი მიეკუთვნებოდა აზერბაიჯანის XVIII—XIX საუკუნეების მაღალმხატვრულ სასახლეთა რიცხვს. დღესდღეობით იგი დანგრეულია.

სასახლე შედგებოდა ორ სართულად განლაგებული უამრავი ოთახისგან და T-ს ფორმის დიდი საზეიმო დარბაზისგან, რომელიც ამ სასახლის ცენტრალურ კომპოზიციას წარმოადგენდა. დარბაზი გამოყოფილი იყო კოლოსალური ასაწევი ფანჯრებით - შებექეს სტილში (ეს სტილი ფართოდ იყო გავრცელებული საცხოვრებელ და კულტურულ მშენებლობაში დღევანდელი აზერბაიჯანის რესპუბლიკის ტერიტორიაზე XVIII—XIX საუკუნეებში).

## ისტორია 
აზერბაიჯანის ფეოდალური პერიოდის ციხე-ქალაქებისთვის დამახასიათებელია ციხეები, სადაც ხანის სასახლეა განთავსებული. ეს ციხეები წარმოადგენდნენ სახანოების დედაქალაქებს. ეს ნაგებობები უზრუნველყოფდნენ მმართველისა და მისი ოჯახის საცხოვრებელს, უსაფრთხოებასა და საქმიანობას.
ჩვეულებრივ, ფეოდალური ქალაქების მშენებლობა მმართველის ციხის აგებით იწყებოდა. იმის გამო, რომ ტერიტორია, სადაც შუშის ციხე მდებარეობს, უნიკალური სტრატეგიული თავისებურებით გამოირჩევა, ციხის შიგნით არსებული სიმაგრეების მშენებლობა, მათ შორის ფანაჰალი ხანის ციხე, შუშის ციხის მშენებლობასთან ერთად დაიწყო. პრაქტიკულად საკმარისი იყო უსაფრთხოებისთვის მხოლოდ შუშის ზეგნის ჩრდილოეთით გამაგრებულიყო ციხის კედლები.

ყარაბაღელი ისტორიკოსის ბაჰარლის ცნობით, შუშის ციხის მშენებლობა ფერდობის აღმოსავლეთი ნაწილიდან დაიწყო. ე.ავალოვი აღნიშნავს, რომ ამ ინფორმაციას შუშის გეგმაც ადასტურებს. მისი თქმით, გეგმა შემუშავებულია XIX საუკუნის პირველ ნახევარში. გეგმის მიხედვით, ციხეები შიგნით სასახლეებით ძირითადად შუშის ციხის აღმოსავლეთ მხარეს, ბუნებრივ ბორცვებზე ან ციცაბო კლდეების კიდეზე იყო განთავსებული. ეს ციხეები, რომლებიც ასრულებენ არქიტექტურული დომინანტის როლს, ქმნიან ჰარმონიას ქალაქის ბუნებრივ ლანდშაფტთან.
შუშის ციხეში აშენებული ციხეებიდან მხოლოდ ორმა მოაღწია ჩვენს დრომდე კარგ მდგომარეობაში, მათგან ერთია ყარაბოიუქ ჰანიმის ციხე, რომელიც მდებარეობს ციხის სამხრეთ-აღმოსავლეთ მხარეს, ხოლო მეორე არის ფანაჰალი ხანის ციხე, რომელიც დგას კლდის პირას.

## გალერეა 

File:Шушинский Ханский Дворец Дочери Хана.jpg|სასახლის გამოსახულება რუსეთის იმპერიის საფოსტო ბარათზე. სასახლის ნანგრევები 2013 წლის  სექტემბრის მდგომარეობით

## სქოლიო
კატეგორია:მთიანი ყარაბაღი
კატეგორია:აზერბაიჯანის არქიტექტურა
ლიამ პეინი

**ლიამ ჯეიმზ პეინი** (; დ. 29 აგვისტო, 1993 — გ. 16 ოქტომბერი, 2024) — ინგლისელი მომღერალი და სიმღერების ავტორი. ყველაზე მეტად ცნობილია, როგორც ბოიბენდ One Direction-ის წევრი. მისი დებიუტი შედგა 2008 წელს, *The X Factor*-ში. მას შემდეგ, რაც სოლო-შემსრულებლის სახით წარუმატებელი იყო, 2010 წელს მონაწილეობა მიიღო ჯგუფის შემადგენლობაში. One Direction-მა დღემდე გამოსცა ხუთი ალბომი, ჩაატარა ოთხი საკონცერტო ტურნე და მიიღო რამდენიმე ჯილდო.

პეინს აგრეთვე უმუშავია სხვა პროდიუსერებთან ფსევდონიმებით Big Payno და Payno. იგი ქმნიდა One Direction-ის და მომღერალ შერილის სიმღერების რემიქსებს. 2016 წელს გააფორმა კონტრაქტი ლეიბლ Columbia Records-თან. 2017 წლის მაისში გამოსცა სადებიუტო სინგლი „Strip That Down“.

## რესურსები ინტერნეტში
*

## სქოლიო
კატეგორია:დაბადებული 29 აგვისტო
კატეგორია:დაბადებული 1993
კატეგორია:გარდაცვლილი 16 ოქტომბერი
კატეგორია:გარდაცვლილი 2024
კატეგორია:ინგლისელი პოპ-მომღერლები
კატეგორია:One Direction-ის წევრები
კატეგორია:XXI საუკუნის ინგლისელი მომღერლები
გაგა: ხუთი ფუტი და ორი დუიმი

***გაგა: ხუთი ფუტი და ორი დუიმი*** () — 2017 წლის დოკუმენტური ფილმი ამერიკელი პოპ მომღერალ და სიმღერების ავტორ ლედი გაგას შესახებ. ფილმი ასახავს მისი მეხუთე სტუდიური ალბომის *Joanne* (2016) შექმნისა და გამოშვების პროცესს. მასში აგრეთვე ნაჩვენებია გაგას მზადება სუპერ-ბოულ LI-ის შუალედური შოუსათვის. ფილმის რეჟისორი არის ვიზუალური მხატვარი კრის მუკარბელი. მისი პრემიერა შედგა 2017 წლის 8 სექტემბერს ტორონტოს საერთაშორისო კინოფესტივალზე, ხოლო მოგვიანებით 22 სექტემბერს ხელმისაწვდომი გახდა მსოფლიოს მასშტაბით Netflix-ზე.

## სიუჟეტი 
Netflix-ის თანახმად, ფილმი არის სინემა ვერიტის სტილის, რომლის გათვალისწინებით იგი მაყურებელს აძლევს შანსს, დაინახოს გაგას ერთი წლის ცხოვრების „გაუფილტრავი, უკანა-სცენები“, ფილმი მაყურებელს აგრეთვე სთავაზობს კრიტიკოსების მიერ აღიარებული სუპერ-ბოულ LI-ის შუალედური შოუს შესრულების მზადების პროცესს. დამატებით ფილმში აგრეთვე ნაჩვენებია გაგას შინაური ცხოვრება და ტელესერიალ „ამერიკული საშინელებათა ისტორიის“ მეექვსე სეზონის,„როანოკის“ გადაღებები. სხვადასხვა საკითხებთან ერთად გაგა აგრეთვე განიხილავს მის დაპირისპირებას ამერიკელ მომღერალ მადონასთან. 

## როლებში 
*ლედი გაგა
*ენჯელინა კალდერონე ჯერმანოტა, ბებია
*სინტია ჯერმანოტა, დედა
*ჯო ჯერმანოტა, მამა
*ნატალი ჯერმანოტა, და
*სონია დურჰემი, Haus of Gaga-ს წვერი და მეგობარი
*ბობი კემპბელი, მენეჯერი
*ტონი ბენეტი, მუსიკოსი
*ბრაიან ნიუმანი, მუსიკოსი
*ფლორენს უელჩი, მუსიკოსი
*BloodPop, პროდიუსერი
*მარკ რონსონი, პროდიუსერი
*რიჩი ჯექსონი, ქორეოგრაფი
*ფრედერიკ ასპრისი, თმის სტილისტი
*რუთ ჰოგბენი, კინორეჟისორი
*დონატელა ვერსაჩე, მოდის დიზაინერი

## რესურსები ინტერნეტში 
* 
* 

## სქოლიო 
კატეგორია:2017 წლის ფილმები
კატეგორია:ინგლისურენოვანი ფილმები
კატეგორია:ამერიკული დოკუმენტური ფილმები
კატეგორია:ამერიკული ფილმები
კატეგორია:დოკუმენტური ფილმები მომღერლების შესახებ
კატეგორია:დოკუმენტური ფილმები ქალთა შესახებ
კატეგორია:ლედი გაგა
კატეგორია:Netflix-ის ორიგინალური ფილმები
ლუი ტომლინსონი

**ლუი უილიამ ტომლინსონი** ( /ˈluːi ˈtɒmlɪnsən/, დაბადების სახელი — **ლუი ტროი ოსტინი** ; დ.  24 დეკემბერი, 1991) — ინგლისელი მომღერალი და სიმღერების ავტორი. ყველაზე მეტად ცნობილია, როგორც ბოიბენდ One Direction-ის წევრი. კარიერა დაიწყო, როგორც მსახიობმა, გამოჩნდა რა ITV-ს დრამატულ ფილმში „შენ რომ მყოლოდი“ და BBC-ის დრამატულ „Waterloo Road“-ში.

2010 წელს, მას შემდეგ, რაც სოლო-შემსრულებლის სახით წარუმატებელი იყო, One Direction-ის შემადგენლობაში გამოდიოდა ბრიტანულ *The X Factor*-ში. ტომლინსონი ჯგუფის სიმღერების ერთ-ერთი წამყვანი ავტორია. მას შემდეგ, რაც 2015 წელს კოლექტივმა დროებით შეწყვიტა აქტიურობა, ტომლინსონმა გამოუშვა სადებიუტო სოლო-სინგლები „Just Hold On“ და „Back to You“. ეს უკანასკნელი შევა მის სტუდიურ ალბომში, რომელიც 2017 წელს Epic Records-ზე გამოვა.

2013 წელს ტომლინსონი არასაკონტრაქტო პირობებით გახდა „დონკასტერ როვერსის“ ფეხბურთელი. იმავე წელს მან ჩამოაყალიბა საკუთარი ლეიბლი Triple Strings, One Direction-ის  Syco-ს იმპრინტი

## რესურსები ინტერნეტში
*

## სქოლიო
კატეგორია:დაბადებული 24 დეკემბერი
კატეგორია:დაბადებული 1991
კატეგორია:ინგლისელი პოპ-მომღერლები
კატეგორია:ინგლისელი ტელემსახიობები
კატეგორია:ინგლისელი ფეხბურთელები
კატეგორია:One Direction-ის წევრები
კატეგორია:Epic Records-ის შემსრულებლები
კატეგორია:XXI საუკუნის ინგლისელი მომღერლები
კატეგორია:ცოცხალი ადამიანები
თურქეთის საფეხბურთო თასი

**თურქეთის საფეხბურთო თასი** () — ყოველწლიური სათასო შეჯიბრება თურქეთის საფეხბურთო გუნდებს შორის, რომელსაც ატარებს თურქეთის ფეხბურთის ფედერაცია. გათამაშება პირველად ჩატარდა 1962 წელს. გამარჯვებული გუნდი კვალიფიკაციას გადის თურქეთის სუპერთასზე და უეფა-ს ევროპა ლიგაზე.

ტურნირის ისტორიაში ყველაზე წარმატებული კლუბია სტამბოლის „გალათასარაი“, რომელსაც 17-ჯერ აქვს თასი მოპოვებული. მოქმედი გამარჯვებულია „აქჰისარ ბელედიესპორი“.

## ფინალები 
right|thumb|თასი

## სტატისტიკა კლუბების მიხედვით 
## რესურსები ინტერნეტში 
* თასი ფეხბურთის ფედერაციის ოფიციალურ საიტზე   
* Turkey - List of Cup Finals

## სქოლიო 
კატეგორია:თურქეთის ფეხბურთი
კატეგორია:თურქეთის საფეხბურთო ტურნირები
კატეგორია:ეროვნული საფეხბურთო სათასო ტურნირები
ისმაილიას სასახლე

**ისმაილიას სასახლე** () — დღესდღეობით აზერბაიჯანის მეცნიერებათა აკადემიის შენობა. განლაგებულია ბაქოში, ისტიგლალიათის ქუჩაზე.

## ისტორია 
მუსა ნაგიევმა, ტუბერკულოზით გარდაცვლილი ვაჟის ისმაილის სახელის უკვდავსაყოფად გადაწყვიტა აეშენებინა სასახლე  ქალაქის ცენტრში.

როცა ისმაილი შვეიცარიაში გადიოდა მკურნალობას მამა მას სტუმრობდა. შვეიცარიაში ჩასვლის დროს ის ყოველთვის გოთიკურ სტილში აშენებულ პალაზო კანტარიას სასახლეს აათვალიერებდა და ბაქოში თავისი ვაჟისთვის მსგავსი შენობის აშენების სურვილი ჰქონდა. მან გააგზავნა პოლონელი არქიტექტორი იოსიფ პლუშკო იტალიაში სასახლის არქიტექტურული სტილის ასარჩევად. 1907 წელს ნაგიევმა დაამტკიცა პროექტი და დაიწყო სასახლის მშენებლობა. სასახლის მშენებლობა დამთავრდა 1913 წელს. შენობა აშენდა ვენეციურ გოთიკურ სტილში. „ისმაილიის“ სასახლის საზეიმო გახსნის შემდეგ მის თეთრი ქვით მორთულ სააქტო დარბაზში, რომლის ფანჯრებიც გადიოდა ნიკოლაევის ქუჩაზე, მიმდინარეობდა მუსულმანური საქველმოქმედო საზოგადოების სხდომები, მუსულმანი ქალების კრებები, ბაქოს ინტელიგენციის, სასულიერო პირთა კრებები. 1917 წლის 26 აპრილს ამ დარბაზში ჩატარდა სტუდენტური კონფერენცია სახალხო მასწავლებლების მონაწილეობით. 1918 წლის მარტის მოვლენების დროს შენობა სერიოზულად დაზიანდა, როგორც ტყვიებისა და ჭურვებისგან, ასევე ხანძარისგანაც. 1923 წელს არქიტექტორ დუბოვის ხელმძღვანელობით შენობა აღადგინეს. რესტავრაციის დროს მოშორდა წარწერები როგორც ფასადზე, ასევე შენობის გვერდებიდანაც. „ისმაილიის“ აღდგენის შემდეგ სხვადასხვა წლებში მას იკავებდნენ სხვადასხვა სახელმწიფო დაწესებულებები: „აზერბაიჯანის შესწავლისა და გამოკვლევის საზოგადოება“, „არქეოლოგიური კომისია“, „თურქულენოვანი კულტურის საზოგადოება“, ხელნაწერთა ფონდი“, სსრკ-ს მეცნიერებათა აკადემიის აზერბაიჯანის რესპუბლიკის ფილიალი და სხვა. ამჟამად შენობაში განლაგებულია აზერბაიჯანის რესპუბლიკის მეცნიერებათა აკადემია.

## სურათები 

ფაილი:Izobrajeniye Ismailii.jpg
ფაილი:Isamailliya baku.JPG
ფაილი:İsmailiyye palace in Istiqlaliyyat street, Baku, 2010.jpg
ფაილი:İsmailiyye palace 2006.jpg
ფაილი:İsmailiyye palace 2008.jpg

## იხილეთ აგრეთვე 
* აზერბაიჯანის არქიტექტურა
* გოტიკური არქიტექტურა

## რესურსები ინტერნეტში 
* Дома Нефтяных Магнатов. 

## სქოლიო 
კატეგორია:ბაქოს ღირსშესანიშნაობები
თურქეთის საფეხბურთო სუპერთასი

**თურქეთის საფეხბურთო სუპერთასი** () — საფეხბურთო გათამაშება თურქეთში, სადაც სუპერლიგის და თასის გამარჯვებულები ხვდებიან ერთმანეთს. იმ შემთხვევაში, თუ ქვეყნის ჩემპიონატსაც და თასსაც ერთი გუნდი მოიგებს, მაშინ მას სუპერთასზე თასის ფინალისტი გუნდი დაუპირისპირდება. სუპერთასი თამაშდება 1966 წლიდან.

გათამაშების ისტორიაში ყველაზე წარმატებული კლუბია სტამბოლის „გალათასარაი“, რომელმაც 15-ჯერ მოიპოვა ტიტული. მოქმედი გამარჯვებულია „აქჰისარ ბელედიესპორი“.

## მატჩები 
## სტატისტიკა კლუბების მიხედვით
## რესურსები ინტერნეტში 
* სუპერთასი ფეხბურთის ფედერაციის ოფიციალურ საიტზე   
* Turkey - List of Super Cup (President's Cup) Finals

## სქოლიო 
კატეგორია:თურქეთის ფეხბურთი
კატეგორია:თურქეთის საფეხბურთო ტურნირები
კატეგორია:ეროვნული საფეხბურთო სუპერთასები
ტაგანროგის მზის საათი

**ტაგანროგის მზის საათი** () — მზის საათი როსტოვის ოლქის ქალაქ ტაგანროგში. დამზადებულია 1833 წელს. იგი წარმოადგენს რუსეთის ფედერაციის რეგიონალური მნიშვნელობის კულტურული მემკვიდრეობის ძეგლს. აღნიშნული ძეგლების სიაში შეიტანეს როსტოვის საოლქო საბჭოს სახალხო დეპუტატთა 1992 წლის 18 ნოემბრის № 301 გადაწყვეტილების საფუძველზე.

## ისტორია 
ძველი მზის საათები ტაგანროგში დაამონტაჟეს 1833 წელს ბერძნების ქუჩაზე  ქვის კიბესთან ახლოს, რომელიც აერთებს ბერძნების ქუჩასა და პუშკინის სანაპიროს.

საათი დადგეს იმისათვის, რათა გაარკვიონ დრო ცაზე მზის ადგილმდებარეობის მიხედვით. ამ პერიოდისათვის ქალაქისთავი იყო ბარონი ოტო გერმანეს ძე ფრანკი. მზის საათი გვიჩვენებს ადგილობრივ ჭეშმარიტ დროს და არ ითვალისწინებს განსხვავებას ოფიციალურ დროსა და ადგილობრივ მზის დროს შორის. მზის საათის გამოყენება შესაძლებელია მხოლოდ დღე და უღრუბლო ამინდში, როდესაც მეტალის სამკუთხედის ჩრდილი კარგად ჩანს. ამჟამად მზის საათი პრაქტიკულად არ გამოიყენება თავისი დანიშნულებით. საათი წარმოადგენს ტაგანროგის ისტორიისა და არქიტექტურის ძეგლს.

## აღწერა 
მინი|მარცხნივ|ტაგანროგის ახალი მზის საათი
მზის საათი დგას რუხი ქვის კვარცხლბეკზე. მისი ძირითადი ელემენტია „გნომონი“ (მეტალისაგან დამზადებული ჩრდილის მაჩვენებელი). საათს გააჩნია ციფერბლატი, რომელიც დატანილია მარმარილოს ფილაზე, რომელიც თავის მხრივ დგას რვაკუთხა ქვის კვარცხლბეკზე. საათი რამდენიმეჯერ გაარემონტეს, რომლის დროსაც შეიცვალა გნომონი. საათი არ ითვალისწინებს ზამთრისა და ზაფხულის დროზე გადასვლას და პირიქით.

გნომონის როლს თამაშობს მეტალის სამკუთხედი. ციფრები 1-დან 12-მდე დაყოფილია, თოთოეული დანაყოფის ფასია 10 წუთი.

2006-2007 წლებში საათს ჩაუტარდა უკანასკნელი რესტავრაცია. ტაგანროგის მზის საათი არის ქვეყანაში მოქმედ საათებს შორის ყველაზე ძველი.

2000 წელს ტაგანროგში დააყენეს „ლემაკსის“ ფირმის მზის საათი, რომლის კონსტრუქტორია ვ. ივანოვი.

## ლიტერატურა
* Энциклопедия Таганрога. — Ростов-н/Д: Ростиздат, 2003. — 512 с. — ISBN 5-7509-0662-0

## რესურსები ინტერნეტში
* Солнечные часы в Таганроге 
* Старинные солнечные часы

## სქოლიო
კატეგორია:ტაგანროგის ღირსშესანიშნაობები
The X Factor

***The X Factor*** — სატელევიზიო მუსიკალური კონკურსის ფრენჩაიზი, შექმნილი საიმონ კოუელის და კომპანია SYCOtv-ის მიერ. იგი თავდაპირველად ბრიტანეთის ტელეეთერში გავიდა და მიზნად ისახავდა  *Pop Idol*-ის (2001–2003) ჩანაცვლებას. შემდგომში შოუს ანალოგი მრავალ ქვეყანაში შეიქმნა. 

შოუს სახელწოდება განიმარტება, როგორც განუსაზღვრელი „რაღაც“, რაც ვარსკვლავობას უზრუნველყოფს. შერილ კოული, ბრიტანული *The X Factor*-ის ჟიურის წევრი, ამბობდა, რომ ეს არის „რაღაც, რასაც ვერ ახსნი“. 

კონკურსში გამარჯვებული აფორმებს კონტრაქტს ხმისჩამწერ კომპანიასთან. გარდა ამისა, იგი გამოდის შოუს შემდგომ გამოშვებებში.

## რესურსები ინტერნეტში
* ოფიციალური საიტი
მარგარიტა 96

**„მარგარიტა 96“** — ქართული თანამედროვე მუსიკის ფესტივალი, რომელიც ჩატარდა 1996 წლის ივლისში თბილისში, ვაკის პარკში. ფესტივალში მონაწილეობა ქვეყანაში მოღვაწე თითქმის ყველა მუსიკოსმა მიიღო. 

ფესტივალი განსაკუთრებით მნიშვნელოვანი იყო ქართული როკ-მუსიკის ისტორიაში. ითვლება საქართველოში 1990-იანი წლების პირველი ნახევრის ალტერნატიული მუსიკალური კულტურის ერთგვარ შემაჯამებელ მოვლენად. სცენაზე გამოვიდნენ Outsider, „ვაკის პარკი“, ირაკლი ჩარკვიანი, „33ა“, ზუმბა, Mother on Mondays, „კონტრაბანდა“, „ამორალი“, Afternoon Version, დიმა დადიანის „ოქროს კბილი და ცაცხვი“ და სხვა შემსრულებლები. ჟიურიმ მუსიკათმცოდნე ევგენი მაჭავარიანის თავმჯდომარეობით საუკეთესო ალტერნატიულ ჯგუფად Outsider დაასახელა.

## წყაროები 
კატეგორია:1996 წელი მუსიკაში
კატეგორია:ქართული მუსიკალური ფესტივალები
კატოპულის ძეგლი

**კატოპულის ძეგლი** () — ანგელოზის ფორმის მონუმენტი, რომელიც დგას ბერძნული წარმოშობის იტალიელი ვაჭრის ფილიპ კატოპულის აკლდამაზე. ძეგლი მდებარეობს ქალაქ ტაგანროგის ძველ საქალაქო სასაფლაოზე, როსტოვის ოლქი, რუსეთის ფედერაცია.

## აღწერა 
ძეგლი დგას ვაჭარ კატოპულის ოთხთაღიანი აკლდამის თავზე. ცენტრალური თაღის ზედა ნაწილში გამოსახული იყო მედალიონები, კოლონების კუთხეებში მცენარის ფორმის ორნამენტებია გამოსახული. მთელი კონსტრუქცია სრულდება სწორკუთხოვანი გუმბათით. მწუხარე ანგელოზის ძეგლს კომლექსში შეაქვს სენტიმენტალობის ელემენტები. აკლდამის სიმაღლე ძეგლთან ერთად არის შვიდი მეტრი. მთელი კონსტრუქცია მოპირკეთებულია თეთრი მარმარილოს ფილებით. ანგელოზს ეკავა 30 სმ დიამეტრის მქონე ჯვარი.

ძეგლი აღმართეს 1872 წელს. იგი დაამზადეს იტალიაში და ნაწილნაწილ ჩამოიტანეს ტაგანროგში საზღვაო გზით. ამჟამად ძეგლის თავდაპირველი სახე რამდენადმე შეცვლილია. ჯვარი რომელიც ანგელოზს ეკავა მონგრეულია, ასევე არ შემონახულა მედალიონი, ისევე როგორც მოსაპირკეთებელი თეთრი მარმარილოს დიდი ნაწილი. იესო ქრისტეს მცირე გამოსახულება, რომელიც განთავსებული იყო ჯვრის ცენტრალურ ნაწილში, ამჟამად გადატანალია სხვა სასაფლაოზე აკლდამის გვერდით. აკლდამის შესასვლელზე მძიმე რკინის კარია, რომელზეც არის წარწერა: „ფილიპ დიმიტრის ძე კოტოპული, დაიბადა 1814 წლის 23 დეკემბერს, გარდაიცვალა 1867 წლის 13 ივლისს“. აკლდამის ფანჯარა ამოქოლილია.

გავრცელებული ვერსიის თანახმად, აკლდამა მოხსენიებულია ანტონ ჩეხოვის ნაწარმოებში „იონიჩი“, როგორც იტალიელი საოპერო მომღერლის დიმეტის განსასვენებელი. თუმცა სარწმუნო წყაროები ამის შესახებ არ მოგვეპოვება.

ძეგლი წარმოადგენს რუსეთის ფედერაციის რეგიონალური მნიშვნელობის კულტურული მემკვიდრეობის ძეგლს. აღნიშნული ძეგლების სიაში შეიტანეს როსტოვის საოლქო საბჭოს სახალხო დეპუტატთა 1992 წლის 18 ნოემბრის № 301 გადაწყვეტილების საფუძველზე. აღსანიშნავია, რომ როსტოვის ოლქის მთავრობის ოფიციალურ გვერდზე რეგიონალური კულტურული მემკვიდრეობის ძეგლების სიაში ძეგლი შეტანილი იყო, როგორც „დიმეტის საფლავზე არსებული ძეგლი, რომელიც აღწერა ანტონ ჩეხოვმა ნაწარმოებში იონიჩი“. 2016 წელს შეცდომა გაასწორეს და ამჟამად სიაში შეტანილია, როგორც „ფილიპე კატოპულის საფლავის მავზოლეუმი ანგელოზით, რომელიც აღწერა ანტონ ჩეხოვმა თავის ნაწარმოებში „იონიჩი“, როგორც დიმეტის ძეგლი“.

## სქოლიო
კატეგორია:ტაგანროგის ძეგლები
გოძილა

[მინი|300პქ|გოძილა [გოძილა (1954 წლის ფილმი)|1954 წლის ფილმში]]. (;) — ურჩხული, რომელიც პირველად გამოჩნდა ამავე სახელწოდების იაპონურ ფილმებში. მისი დებიუტი შედგა იშირო ჰონდას 1954 წლის ფილმში „გოძილა“. შემდგომში პერსონაჟი პოპულარული კულტურის სიმბოლოდ იქცა, გამოჩნდა რა არა მხოლოდ 33 იაპონურ ფილმში, არამედ ჰოლივუდის ხუთ სურათში და მრავალ ვიდეო თამაშში, რომანში, კომიქსსა თუ ტელესერიალში. 

## რესურსები ინტერნეტში
* 

კატეგორია:გოძილას პერსონაჟები
კატეგორია:Toho-ს ურჩხულები
კატეგორია:კინგ კონგის პერსონაჟები
კატეგორია:გამოგონილი დინოზავრები
კატეგორია:საშინელებათა ფილმების პერსონაჟები
ტაგანროგის ცენტრალური საბავშვო ბიბლიოთეკა

* 
**გორკის სახელობის ტაგანროგის ცენტრალური საბავშვო ბიბლიოთეკა** () — ქალაქის ცენტრალური საბავშვო ბიბლიოთეკა ტაგანროგში. მდებარეობს ყოფილი კათოლიკური ეკლესიის შენობაში.

## შენობის ისტორია 
XIX საუკუნეში ქალაქში თავი მოიყარა სხვადასხვა აღმსარებლობის მოსახლეობამ, საჭიროებამ მოიტანა საკულტო ნაგებობების აშენება. ტაგანროგში მცხოვრებ კათოლიკეებს ადრე არ ჰქონიათ საკუთარი ეკლესია. კათოლიკეებმა ქალაქისთავის ბარონ ბ. კამპენჰაუზენის შუამდგომლობით იმპერატორ ალექსანდრე I-საგან მიიღეს თანხმობა რომაულ-კათოლიკური ეკლესიის აშენების შესახებ. 

ეკლესიის შენობის პროექტი შეიმუშავა ადგილობრივმა არქიტექტორმა როსინსკიმ. მშენებლობისათვის აგური და კირქვა შეიძინეს კამპენჰაუზენის აგურის ქარხანაში. 1807 წლის მაისში აკურთხეს ეკლესიის ასაშენებელი ადგილი. ეკლესიის მშენებლობა დაიწყო ვაჭარმა ი. ტამბალამ, ხოლო შიდა აღჭურვილობა შეიძინეს ადგილობრივი კათოლიკეების თანხებით. ეკლესია ემსახურებოდა 300-მდე კათოლიკეს, რომლებიც ტაგანროგში ცხოვრობდნენ. 

კათოლიკური ეკლესია დაიხურა 1923 წელს და გადაეცა ადგილობრივ მეწამრეს სახელოსნოდ. ეკლესიის უკანასკნელი კათოლიკე წინამძღვარი იყო იულიუს ნარკევიჩი. საბჭოთა პერიოდში, 1939 წელს  ეკლესია გადააკეთეს ბიბლიოთეკად, შემდეგ ამ შენობაში განათავსეს, ჯერ კიდევ 1933 წელს გახსნილი მაქსიმ გორკის სახელობის ცენტრალური საბავშვო ბიბლიოთეკა. მეორე მსოფლიო ომამდე ბიბლიოთეკის დირექტორი იყო თამარა აბრამის ასული კობრინა, მის დროს ცენტრალური ბიბლიოთეკა გახდა ბავშვებთან მუშაობის ცენტრი. 1941 წელს კობრინა ფაშისტებმა დახვრიტეს.

დიდი სამამულო ომის წლებში ბიბლიოთეკა მაინც ფუნქციონირებდა. ტაგანროგის გათავისუფლების შემდეგ მიმდინარეობდა მისი სარემონტო-აღდგენითი სამუშაოები.

2007 წლიდან ბიბლიოთეკის ხელმძღვანელია ელენა კირსანოვა. ბიბლიოთეკის ფონდი მოიცავს 75 500 ეგზემპლარს. ბიბლიოთეკა ყოველწლიურად ემსახურება 10 000 ბავშვს, მათ მშობლებს და პედაგოგებს. 

ბიბლიოთეკას აქვს 14 ფილიალი ტაგანროგის სხვადასხვა უბანში.

## არქიტექტურული დახასიათება 
ბიბლიოთეკის შენობას ფასადზე აქვს სამი მაღალის წორკუთხა ფანჯარა, ორფერდა გადახურვა და სამკუთხა ფრონტონი. აგურის შენობა გალესილია მოვარდისფრო საღებავით. შენობაში შესასვლელი მინაშენიდანაა. 

თავის დროზე ეკლესიის ფრონტონზე შესრულებული იყო ბარელიეფი წარწერით „£ r tuis bonis tibi offerrmus“.

## ლიტერატურა
* Гаврюшкин О. П. Мари Вальяно и другие (Хроника обывательской жизни). — Таганрог: МИКМ, 2001. — 544 с. — ISBN 5-86746-039-8.

## რესურსები ინტერნეტში
* Таганрог, улица Фрунзе, 58 
* Центральная городская детская библиотека им. Горького 
* ЦГДБ ИМЕНИ М. ГОРЬКОГО 

## სქოლიო
კატეგორია:ტაგანროგის ღირსშესანიშნაობები
შუამავალი (გაზეთი)

**„შუამავალი“** — ქართული ყოველკვირეული იუმორისტული გაზეთი. გამოდიოდა 1907 წელს თბილისში. რედაქტორ-გამომცემელი — ს. კეკელიძე. დაბეჭდილია იუმორისტული სცენები, ნაკვესები ლექსად და პროზად, დეპეშები („სააქაო“ და „საიქიო“). თანამშრომლობდნენ ირეთელი (პოლიევქტოს კალანდაძე), ვერმიცანი (მ. კაკაბაძე), ეშმაკი (ნესტორ კალანდაძე), იასამანი (მიხეილ კინწურაშვილი). კარიკატურები ეკუთვნის ოსკარ შმერლინგს და გ. ზაზაშვილს. „შუამავლის“ შემდეგ გამოვიდა ჟურნალი „შურდული“.

## ლიტერატურა 
კატეგორია:ქართულენოვანი გაზეთები
კატეგორია:რუსეთის იმპერიის გაზეთები
კატეგორია:1907 წელს დაარსებული გაზეთები
შუამთა (მთა)

**შუამთა** — მთა საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს თუშეთ-ხევსურეთის კავკასიონის მთავარ ქედზე, მდინარე ხევსურეთის არაგვის სათავეში. სიმაღლე ზღვის დონიდან 3171 მ. აგებულია ზედალიასური ქვიშაქვებითა და თიხაფიქლებით. დამახასიათებელია კლდოვანი, ძლიერ დანაწევრებული რელიეფი, ციცაბო კალთები. ჩრდილოეთ კალთაზე ორი ძველი ცირკია, საიდანაც მეოთხეულ პერიოდში ეშვებოდნენ მყინვარები. მთაზე გვხვდება ხავსები და ლიქენები.

## ლიტერატურა 
## სქოლიო
კატეგორია:მცხეთა-მთიანეთის მხარის მთები
ორთულდაღი

**ორთულდაღი**, **შუამთა** — მთა საქართველოსა და სომხეთში, სამცხე-ჯავახეთის მხარის ნინოწმინდის მუნიციპალიტეტისა და შირაკის პროვინციის საზღვარზე. მდებარეობს ნიალისყურის ქედის თხემზე, ჯავახეთის ზეგანზე. სიმაღლე ზღვის დონიდან — 2447 მ. აგებულია მიო-პლიოცენური ანდეზიტებით. გუმბათისებრი, სუსტად დანაწევრებული და დამრეცკალთებიანია. შემოსილია სუბალპური და ალპური მდელოს ბალახეულობით.

## ლიტერატურა 
კატეგორია:სამცხე-ჯავახეთის მხარის მთები
კატეგორია:სომხეთის მთები
შურდული (გაზეთი)

**„შურდული“** — ქართული ყოველდღიური პოლიტიკურ-ლიტერატურული გაზეთი სოციალ-დემოკრატიული მიმართულებისა. გამოდიოდა თბილისში 1908 წელს გაზეთ „ეკლის ნაცვლად (დროებით), იყო ჟურნალ „შურდულის“ გაგრძელება. გამოიცა სამი ნომერი. რედქტორ-გამომცემელი — ს. თავდიაშვილი. დაბეჭდილია ადგილობრივი კორესპონდენციები, ინფორმაციები, პოლემიკური წერილები და სხვ. თანამშრომლობდნენ კ. ჩხეიძე, ვ. მგელაძე, შ. დავითაშვილი, ა. ჩხეიძე, ე. გეგეჭკორი და სხვ. დაიხურა თბილისის გენერალ-გუბერნატორის განკარგულებით.

## ლიტერატურა 
კატეგორია:ქართულენოვანი გაზეთები
კატეგორია:საქართველოს გაზეთები
კატეგორია:1908 წელს დაარსებული გაზეთები
შურდული (მრავალმნიშვნელოვანი)

ტერმინი **შურდული** შეიძლება აღნიშნავდეს:
* შურდული — ქვის სასროლი იარაღი.
* შურდული — ქართული ყოველკვირეული იუმორისტული ჟურნალი.
* შურდული — ქართული ყოველდღიური პოლიტიკურ-ლიტერატურული გაზეთი.
შურდული (ჟურნალი)

**„შურდული“** — ქართული ყოველკვირეული იუმორისტული ჟურნალი. გამოდიოდა 1907 წელს თბილისში გაზეთ „შუამავლის“ შემდეგ. რედაქტირებელ-გამომცემელი — ს. თავდიაშვილი. პირველ ნომერში გამოქვეყნებულია სამგლოვიარო განცხადებები და ნეკროლოგი ილია ჭავჭავაძის გარდაცვალების გამო. ჟურნალში დაბეჭდილია იუმორისტული მოთხრობები, პაროდიები, გამოცანები, ოსკარ შმერლინგისა და შალვა ქიქოძის კარიკატურები, ხუმარას (ვარლამ რუხაძე), ეშმაკის (ნესტორ კალანდაძე), მიმინოს (ვანო ხანდამაშვილი), თაგუნას (შალვა შარაშიძე) და სხვათა ნაწარმოებები.

## ლიტერატურა 
კატეგორია:ქართულენოვანი ჟურნალები
მინი
ვულკანური ექსპლოზიურობის ინდექსი

**ვულკანური ექსპლოზიურობის ინდექსი** ( შემოკლებით **VEI**) — ვულკანის ამოფრქვევის ძალის ინდექსი, რომელიც დაფუძნებულია ამონთხეული პროდუქტების მოცულობის შეფასებასა და ფერფლის სვეტის სიმაღლეზე. ვულკანური ექსპლოზიურობის ინდექსი შემოგვთავაზეს კრისტოფერ ნიუჰოლმა და სტივენ სელფმა 1982 წელს დედამიწის ატმოსფეროზე ამოფრქვევის ზემოქმედების შეფასებისათვის.

## რესურსები ინტერნეტში
* ვულკანური ექსპლოზიურობის მაჩვენებელი 

კატეგორია:ვულკანოლოგია
ჩეშის უბე

**ჩეშის უბე** () — ყურე ბარენცის ზღვაში, კანინ-ნოსის ნახევარკუნძულსა და კონტინენტის ნაპირს შორის. სიგრძე 110 კმ, სიგანე შესასვლელთან 55 კმ, მაქსიმალური — 130 კმ. ნაპირები უმთავრესად დაბალია, ჩრდილო-დასავლეთით — ფლატოვანი. სიღრმე შესასვლელთან 55 მ. მოქცევა ნახევარდღეღამურია, სიმაღლე 4,3 მ. ნოემბრიდან ივნისის ბოლომდე დაფარულია ყინულით. ერთვის მდინარეები ვიჟასი, ომა, პეშა და ჩეშა.

## ლიტერატურა 
კატეგორია:ბარენცის ზღვის ყურეები
ჩვენი გზა

**„ჩვენი გზა“** — საქართველოს კომუნისტური პარტიის (ბოლშევიკები) ცკ-ის ქალთა შორის მუშაობის განყოფილების ყოველთვიური პოლიტიკურ-ლიტერატურული ჟურნალი. გამოდიოდა 1923–26 წლებში თბილისში. გამოსცემდა სარედაქციო კოლეგია. 1926 წლიდან მის ნაცვლად გამოდიოდა ჟურნალი „მშრომელი ქალი“.

## ლიტერატურა 
კატეგორია:ქართულენოვანი ჟურნალები
კატეგორია:1923 წლის ჟურნალები
დეივი ჯოუნსი (კარიბის ზღვის მეკობრეები)

მინიატიურა

მინი

**დეივი ჯოუნსი** () — უოლტ დისნეის „კარიბის ზღვის მეკობრეების“ პერსონაჟი. ცნობილი გახდა ფილმების სერიით, რომელშიც მისი როლი ბილ ნაიმ განასახიერა. პერსონაჟის დებიუტი შედგა ფილმში „კარიბის ზღვის მეკობრეები: მკვდრის სკივრი“.

ფილმებში დეივი ჯოუნსი არის მეკობრეთა ხომალდ „მფრინავი ჰოლანდიელის“ კაპიტანი. ის დაწყევლა ქალღმერთმა კალიფსომ და ზღვას მიაჯაჭვა, რათა წყევლის თანახმად, მას ზღვიდან ამოსვლა მხოლოდ ათ წელიწადში ერთხელ შეეძლო. წყევლის მიხედვით ჯოუნსს ზღვაში დაღუპული ადამიანების სულები უნდა გადაერჩინა, მაგრამ მან ეს ვერ შეძლო და გადაიქცა „თევზკაცად“ – გამოუვიდა სახეზე საცეცები და ა. შ. მან აგრეთვე გული ამოიჭრა და სკივრში დამალა. წყევლის თანახმად, ვინც ჯოუნსის გულს მოკლავდა, გულთან ერთად მოკლავდა ჯოუნსსაც, შემდეგ კი გულის მკვლელი გახდებოდა „მფრინავი ჰოლანდიელის“ კაპიტანი. 

დეივი ჯოუნსის ხომალდზე მსახურობდა ბუტსტრეპ ბილ ტერნერი, უილ ტერნერის მამა. მის გადასარჩენად უილ ტერნერმა ჯეკ ბეღურას დახმარებით მოკლა დეივი ჯოუნსი და შემდეგ თავად გახდა „მფრინავი ჰოლანდიელის“ დაწყევლილი კაპიტანი.
	
ფილმში „მკვდრები ზღაპრებს არ ყვებიან“ ფინალური ტიტრების შემდგომ კადრში სიზმარში უილ ტერნერი ნახავს მის საძინებელში შემოსულ დეივი ჯოუნსს, შემდეგ ეღვიძება და ხედავს, რომ ჯოუნსი მის ოთახში არ იმყოფება, მაგრამ იმ ადგილას, სადაც სიზმარში იგი იდგა, დარჩა წყლის წვეთები.

## რესურსები ინტერნეტში
* 

კატეგორია:კარიბის ზღვის მეკობრეების პერსონაჟები
კატეგორია:გამოგონილი მეკობრეები
ჩვენი მეცნიერება

**ჩვენი მეცნიერება** — ქართული ყოველთვიური სამეცნიერო-პოპულარული კრებული. გამოდიოდა 1923-26 წლებში თბილისში. გამოვიდა 18 ნომერი. სარედაქციო კოლეგიაში შედიოდნენ გ. ანთაძე, ლ. მელიქსეთბეგი, ს. ყაუხჩიშვილი. თანამშრომლობდნენ პეტრე მელიქიშვილი, ივანე ჯავახიშვილი, გიორგი ახვლედიანი, აკაკი შანიძე და სხვ.

## ლიტერატურა 
კატეგორია:ქართულენოვანი კრებულები
კატეგორია:1923 წლის კრებულები
Microsoft Access

**Microsoft Office Access** — ელექტრონული მონაცემთა ბაზების რელაციური მართვის სისტემა, რომელსაც აწარმოებს კორპორაცია Microsoft. იგი პირველად გამოვიდა 1992 წელს, შედის Microsoft Office-ის პაკეტში. აქვს ფართო გამოყენების ფუნქციები. იყენებს VBA (Visual Basic for Applications) ენას, რომლითაც შესაძლებელი ხდება დაიწეროს Access-ის სივრცეში, მონაცემთა ბაზებთან სამუშაო სხვადასხვა პროგრამა. 

## პროგრამის აღწერა
Access არის მონაცემთა ბაზაში ინფორმაციის შენახვის, ორგანიზაციის და მოძებნის საშუალება. პროგრამაში მუშაობისას პირველ რიგში უნდა შეიქმნას მონაცემტა ბაზის ფაილი, რომლის ბაზაზე დგინდება გამომავალი ანგარიშგებების ფორმები. მონაცემთა ბაზის შევსება შესაძლებელია როგორც უშუალოდ შეტანით ასევე სპეციალურად შექმნილი ფორმებითაც. მონაცემთა ბაზის ფაილში შენახული ინფორმაცია არის წყარო რომლიდანაც ივსება ანგარიშგების ხელით შექმნილი ფორმები. Ecxel-ისაგან განსხვავებით აქ მინიმუმამდეა დაყვანილი მათემატიკური ფორმულებით სარგებლობა. 

შექმნილი მონაცემთა ბაზა შესაძლებელია პარალელურად გამოყენებული იქნას Ecxel-ში მისი შემდგომი ანალიზისათვის.

უკანასკნელ ვერსიებში გამოიყენება ფორმატი OOXML (გაფართოება .accdb). უფრო ადრინდელი ვერსიები იყენებდნენ ბინარულ ფორმატს (გაფართოებით .mdb).

## ვერსიები
* 1992: Access 1 Windows 3.0-თვის
* 1993: Access 2.0 Windows 3.1x (Office 4.3)-თვის
* 1995: Access 7 Windows 95 (Office 95)-თვის
* 1997: Access 97 (Office 97)
* 1999: Access 2000 (Office 2000)
* 2001: Access 2002 (Office XP)
* 2003: Access 2003 (Microsoft Office 2003 პროგრამების კომპლექტიდან)
* 2007: Microsoft Office Access 2007 (Microsoft Office 2007 პროგრამების კომპლექტიდან)
* 2010: Microsoft Office Access 2010 (Microsoft Office 2010 პროგრამების კომპლექტიდან)
* 2012: Microsoft Access 2013 (Microsoft Office 2013 პროგრამების კომპლექტიდან)
* 2015: Microsoft Access 2016 (Microsoft Office 2016 პროგრამების კომპლექტიდან)

## ლიტერატურა
* ზ. ბაიაშვილი, „საოფისე კომპიუტერული პროგრამები“, თბ., 2011

## რესურსები ინტერნეტში
* Microsoft Access 

## სქოლიო
კატეგორია:Microsoft Office
მარიამ დემურია

**მარიამ ივანეს ასული ივანიშვილი-დემურია** (დ. 21 მარტი, 1860, გორი — გ. 21 იანვარი, 1910, თბილისი) — ქართველი პედაგოგი, დრამატურგი და მწერალი.

## ბიოგრაფია 
მარიამ ივანიშვილი დაიბადა 1860 წლის 21 მარტს, ქალაქ გორში. დაასრულა თბილისის საბებიო ინსტიტუტის კურსი, რის შემდეგაც მუშაობდა თბილისში, ოზურგეთში, საჩხერეში და სხვა რაიონებში. 1893 წელს ახალგაზრდა იურისტ, ვასილ დემურიაზე დაქორწინდა და საცხოვრებლად თბილისში გადავიდა. 15 წლის განმავლობაში იყო თბილისის სახალხო სახლების, თეატრების, ბიბლიოთეკებისა და სხვა კულტურულ-საგანმანათლებლო დაწესებულებათა მუშაობის ერთ-ერთი სულისჩამდგმელი. დიდხანს განაგებდა ნაძალადევის სახალხო ბიბლიოთეკას.

უმცირესი შემოწირულობებით, ილია წინამძღვრიშვილისა და „ქართველთა შორის წერა-კითხვის გამავრცელებელი საზოგადოების“ მხარდაჭერით მარიამ დემურიამ ყველაზე ხელმოკლე ადამიანებისთვის დააარსა „ავჭალის აუდიტორია“, სადაც კლასიკური და თანამედროვე ლიტერატურის მიხედვით იდგმებოდა წარმოდგენები ქართულ ენაზე, იმართებოდა წიგნების, სტატიების, დოკუმენტების საჯარო კითხვა. 

1904 წელს მარიამმა დააარსა საგანმანათლებლო საბავშვო ჟურნალი „ნაკადული“, რომლის პირველი ნომერი ნოემბერში გამოვიდა და რომელიც ლიტერატურისა და ხელოვნების საკითხებს აშუქებდა. დემურია ოფიციალურად ამ ჟურნალს 1906–1910 წლებში რედაქტორობდა.

მარიამ დემურია 1910 წლის 21 იანვარს, 49 წლის ასაკში გარდაიცვალა.

## რესურსები ინტერნეტში 
* მარიამ ივანიშვილი-დემურია. ჰაინრიჰ ბიოლის ფონდი.

კატეგორია:ქართველი დრამატურგები
კატეგორია:ქართველი ქალი მწერლები
კატეგორია:დაბადებული 21 მარტი
კატეგორია:დაბადებული 1860
კატეგორია:გარდაცვლილი 21 იანვარი
კატეგორია:გარდაცვლილი 1910
კატეგორია:ქართველთა შორის წერა-კითხვის გამავრცელებელი საზოგადოების წევრები
კატეგორია:ქართველი პედაგოგები
კატეგორია:ქართველი ქალები
კატეგორია:საქართველოს საისტორიო და საეთნოგრაფიო საზოგადოების წევრები
ჩვენი თაობა

**ჩვენი თაობა** — ქართული ყოველთვიური ჟურნალი, საქართველოს მწერალთა კავშირის ორგანო. გამოდიოდა 1935-41 წლებში თბილისში. სხვადასხვა დროს ჟურნალის რედაქტორებად მუშაობდნენ შ. რადიანი, ა. ჭეიშვილი, ი. აბაშიძე, ა. მამაშვილი (მირცხულავა), დ. ბენაშვილი. ჟურნალში ძირითადად ახალგაზრდა მწერალთა ნაწარმოებები იბეჭდებოდა. თანამშრომლობდნენ ლ. ავალიანი, შ. ამისულაშვილი, ლ. ასათიანი, ე. ქარელიშვილი (ასტვაცატუროვი), მ. ბარათაშვილი, ი. ბალახაშვილი, ა. გაწერელია, ა. თევზაძე, გ. კაჭახიძე, ბ. კეშელავა, გ. ლომიძე, ა. მახარაძე, გ. მებუკე, მ. მრევლიშვილი, გ. ნატროშვილი, ი. ნონეშვილი, ვ. უბილავა, ლ. სულაბერიძე, ა. ყოჩიაშვილი, ბ. ჩხეიძე, ა. შენგელია, შ. შერვაშიძე, ს. ციაშვილი, კ. ხიმშიაშვილი და სხვ. ტირაჟი ორი ათასზე მეტი.

## ლიტერატურა 
კატეგორია:ქართულენოვანი ჟურნალები
კატეგორია:1935 წლის ჟურნალები
ჩვენი ცხოვრება (ბოლშევიკური გაზეთი)

**ჩვენი ცხოვრება** — ყოველდღიური ლეგალური ბოლშევიკური გაზეთი. გამოდიოდა 1907 წლის 18 თებერვლიდან 6 მარტამდე იოსებ სტალინის ხელმძღვანელობით. რედაქტორ-გამომცემელი — გ. კვაჭაძე. გამოვიდა 13 ნომერი. გაზეთი II სათათბიროს გახსნისა და მუშაობის პერიოდში რევოლუციური ტრიბუნის როლს ასრულებდა. განმარტავდა ბოლშევიკების ტაქტიკას სათათბიროს მიმართ, ამხილებდა ლიბერალურ ბურჟუაზიულ კონტრრევოლუციურ ბუნებას, აკრიტიკებდა ანტიპროლეტარიულ პარტიებს. აქვეყნებდა მასალას საქართველოსა და რუსეთის რევოლუციური მოძრაობის შესახებ. დაბეჭდილია ვ. ი. ლენინის მიერ რსდმპ V ყრილობაზე წარსადგენად შემუშავებული რეზოლუციის პროექტი „ბურჟუაზიულ პარტიებთან დამოკიდებულების შესახებ“ და ი. სტალინის მრავალი სახელმძღვანელო სტატია.

## ლიტერატურა 
კატეგორია:ქართულენოვანი გაზეთები
კატეგორია:1907 წელს დაარსებული გაზეთები
კატეგორია:რუსეთის იმპერიის გაზეთები
კატეგორია:ბოლშევიკური გაზეთები
ჩვენი ქვეყანა

**„ჩვენი ქვეყანა“** — ქართული ყოველდღიური პოლიტიკური და ლიტერატურული გაზეთი, ეროვნულ-დემოკრატიული პარტიის ორგანო. გამოდიოდა 1917–1919 წლებში ქუთაისში გაზეთ „სამშობლოს“ (1915–1917) ნაცვლად. გამოვიდა 247 ნომერი. რედაქტორ-გამომცემელი — დ. კვირკველია. თანარედაქტორები — ვასილ წერეთელი და კ. ჭანტურაია. თანამშრომლობდნენ გრიგოლ ვეშაპელი (ვეშაპიძე), ია ეკალაძე (ცინცაძე), ნიკო ლორთქიფანიძე, დ. ნაზაროვი, ს. ყიფიანი, ი. დიდიძე და სხვ.

## ლიტერატურა 
კატეგორია:ქართულენოვანი გაზეთები
კატეგორია:1917 წელს დაარსებული გაზეთები
კატეგორია:საქართველოს გაზეთები
Chicago Tribune

**„Chicago Tribune“**, **„ჩიკაგო ტრიბიუნ“** () — აშშ-ის ყოველდღიური გაზეთი მემარჯვენე მიმართულებისა. გამოდის ჩიკაგოში 1847 წლის 10 ივნისიდან. ტირაჟი — 448 930, საკვირაო გამოცემისა 853 324.

## ლიტერატურა 
## სქოლიო 
კატეგორია:აშშ-ის გაზეთები
კატეგორია:ინგლისურენოვანი გაზეთები
ჩვენი ბრძოლა

**„ჩვენი ბრძოლა“** — ქართული ყოველდღიური გაზეთი, რსდმპ დასავლეთ ამიერკავკასიის ორგანიზაციების ორგანო. გამოდიოდა 1918 წლის 8 მარტიდან 16 მარტამდე ქუთაისში გაზეთ „ბრძოლის“ (1917–1918) ნაცვლად. სულ გამოვიდა 8 ნომერი. „ჩვენმა ბრძოლამ“ გადამწყვეტი იერიში მიიტანა ამიერკავკასიის კონტრრევოლუციურ ბურჟუაზიულ-მემამულური სეიმის წინააღმდეგ. გაზეთში გამოქვეყნდა თბილისში 10 თებერვლის (ალექსანდრეს ბაღში) მუშათა მიტინგის დახვრეტის გამო მშრომელთა საჯარო კრებებზე გამოტანილი რეზოლუციები. გაშუქებული იყო ლანჩხუთის მაზრის გლეხთა აჯანყების მიზეზები, დაიბეჭდა აჯანყებულ გლეხთა მოწოდება, რომელშიც მოითხოვდნენ საბჭოთა რუსეთთან კავშირის აღდგენასა და სოციალიზმისთვის ბრძოლას, აგრეთვე რსდმპ VII ყრილობის შესახებ და ვ. ი. ლენინის მოხსენების მოკლე შინაარსი.

## ლიტერატურა 
კატეგორია:ქართულენოვანი გაზეთები
კატეგორია:1918 წელს დაარსებული გაზეთები
რევაზ ჩოლოყაშვილი (გ. 1648)

**რევაზ ჩოლოყაშვილი** (გ. 1648) — კახეთის სამეფოს სახლთუხუცესი XVII საუკუნის 40-იან წლებში. თეიმურაზ I-ის ერთგული თანამებრძოლი. მისი რჩევით თეიმურაზმა 1648 წელს თავისი ჯარის ნაწილი ბიძინა ჩოლოყაშვილის მეთაურობით ერწოს დასარბევად გაგზავნა. ამის შედეგად დასუსტებული თეიმურაზის ლაშქარი ქართლის მეფე როსტომმა უღლისთან ბრძოლაში დაამარცხა. რევაზ ჩოლოყაშვილი გმირულად დაიღუპა ამ ბრძოლაში.

## ლიტერატურა 
კატეგორია:გარდაცვლილი 1648
კატეგორია:სახლთუხუცესები
შურაი-ისლამი

**შურაი-ისლამი** („ისლამის საბჭო“ ან „ისლამური საბჭო“) — კონტრრევოლუციური, ბურჟუაზიულ-ნაციონალისტური ორგამიზაცია თურქესტანში (თურქმენეთში) 1917-1918 წლებში; ბასმაჩობის ერთ-ერთი ორგანიზატორი. დააარსეს ჯადიდებმა 1917 წლის მარტში ტაშკენტში. 1917 წლის ოქტომბრის რევოლუციის შემდეგ ორგანიზაციამ „კოკანდის ავტონომიის“ შექმნა გამოაცხადა. 1918 წელს თურქესტანის სახკომსაბჭომ „შურაი-ისლამი“ გააუქმა.

## ლიტერატურა 
კატეგორია:უზბეკეთის პოლიტიკური პარტიები
კატეგორია:თურქმენეთის პოლიტიკური პარტიები
კატეგორია:პოლიტიკური პარტიები ანბანის მიხედვით
საქართველოს 19 წლამდე ფეხბურთელთა ნაკრები ევროპის ჩემპიონატებზე

აქ წარმოდგენილია ინფორმაცია საქართველოს 19 წლამდე ფეხბურთელთა ნაკრების ევროპის ჩემპიონატებში მონაწილეობის შესახებ. 

საქართველოს 19 წლამდე ფეხბურთელთა ნაკრები (1993-2001 წლებში საქართველოს 18 წლამდე ნაკრები) 1993 წლიდან გამოდის საერთაშორისო არენაზე. 1999 წლის ევროპის ჩემპიონატზე საქართველოს 18 წლამდე ნაკრებმა ევროპის ჩემპიონატზე იასპარეზა: ჯგუფში ესპანეთთან, იტალიასთან და ირლანდიასთან მოხვდა და ამ უკანასკნელთან აღებული ერთი ქულით დაამთავრა გამოსვლა. 2013 წელს უკვე 19 წლამდე ნაკრები გავიდა ევროპის ჩემპიონატზე, სადაც მხოლოდ საფრანგეთთან აიღო ერთი ქულა და ვერ გავიდა შემდეგ ეტაპზე. 

2017 წელს ევროპის ჩემპიონატი საქართველოში ჩატარდა. მასპინძლის რანგში მოთამაშე საქართველოს ნაკრებმა მოიგო ერთი მატჩი, წააგო ორი და ჯგუფიდან ვერ გავიდა.

## ევრო 2017
### A ჯგუფი
----

----

## რესურსები ინტერნეტში 
* A ჯგუფის შედეგები 2017 წლის ევროპის ჩემპიონატზე

კატეგორია:საქართველოს ფეხბურთი
Dead Kennedys

**Dead Kennedys** — ამერიკული პანკ-როკ ჯგუფი, ჩამოყალიბებული სან-ფრანცისკოში 1978 წელს. იგი იყო ერთ-ერთი პირველი ამერიკული ჰარდკორის ჟანრის კოლექტივი, რომელიც ბრიტანეთში პოპულარობით სარგებლობდა.

ჯგუფის ტექსტები ძირითადად პოლიტიკური თემებით არის გაჯერებული. მას გამოშვებული აქვს ოთხი სტუდიური ალბომი და ერთი EP. 2001 წელს იგი აღდგა ვოკალისტ და ტექსტების ძირითად ავტორ ჯელო ბიაფრას გარეშე.

## დისკოგრაფია
;სტუდიური ალბომები
* *Fresh Fruit for Rotting Vegetables* (1980)
* *Plastic Surgery Disasters* (1982)
* *Frankenchrist* (1985)
* *Bedtime for Democracy* (1986)

## რესურსები ინტერნეტში
* 
* 

## სქოლიო
კატეგორია:1978 წელს ჩამოყალიბებული ჯგუფები
კატეგორია:1986 წელს დაშლილი ჯგუფები
კატეგორია:2001 წელს აღდგენილი ჯგუფები
კატეგორია:პოლიტიკური მუსიკა
კატეგორია:ამერიკული ჰარდკორ-პანკ ჯგუფები
კატეგორია:ამერიკული პანკ-როკ ჯგუფები
პოსეიდონი (გამოგონილი ხომალდი)

**S.S. Poseidon** () — გამოგონილი ტრანსატლანტიკური ექსპრეს ლაინერი, რომელიც პირველად გამოჩნდა პოლ გალიკოს 1969 წლის რომანში — „პოსეიდონის თავგადასავალი“. მოგვიანებით ამ რომანზე დაყრდნობით გადაღებულია ოთხი ფილმი. გემს სახელი ბერძნული მითოლოგიის ზღვის ღმერთის მიხედვით ეწოდა.

## სქოლიო 
კატეგორია:გამოგონილი ხომალდები
Linux Mint

**Linux Mint** — Linux-ის დისტრიბუტივი, დაფუძნებული Debian-ზე და Ubuntu-ზე. როგორც აღწერენ, მისი მიზანია „იყოს თანამედროვე, მომხიბლავი და მოხერხებული ოპერაციული სისტემა – მძლავრი და მარტივად გამოსაყენებელი.“ Linux Mint-ს აქვს მულტიმედიური ფორმატების მხარდაჭერა. იგი ვრცელდება უფასო და ღია წყაროს მქონე პროგრამებით. 

პროექტის ავტორი იყო კლემენტ ლეფევრი. მასზე ამჟამად აქტიურად მუშაობენ Linux Mint-ის გუნდი და საზოგადოება..

## რესურსები ინტერნეტში
* 

## სქოლიო
ჩიტიყველა

**ჩიტიყველა** () — მცენარეთა გვარი კომბოსტოსებრთა ოჯახისა. ერთ-, ორ- ან მრავალწლოვანი ბალახებია. მოფენილია დატოტვილი ბეწვით. მთლიანი ფოთლები და მტევანი ყვავილედი აქვთ. 

მოიცავს რამდენიმე სახეობას (ზოგი წყაროთი 5-ს, ზოგით — 16-მდე) 7-8 სახეობა გავრცელებულია ევრაზიაში. ყოფილ სსრკ-ში 3 სახეობაა, საქართველოში — 2 — რუხი ჩიტიყველა () და Berteroa ascendens; იზრდება ველებზე, გორაკებსა და მშრალ ფერდობებზე, გზის პირებზე, მინდვრებსა და ნასვენ ადგილებზე.

## ლიტერატურა 
*
კატეგორია:კომბოსტოსებრნი
Van Halen

**Van Halen** — ამერიკული მძიმე როკ-ჯგუფი, ჩამოყალიბებული პასადენაში (კალიფორნია) 1972 წელს. 1974–1985 წლებში მასში შედიოდნენ გიტარისტი ედი ვან ჰალენი, ვოკალისტი  დევიდ ლი როთი, დრამერი ალექს ვან ჰალენი და ბასისტი  მაიკლ ენტონი. 2007 წელს კოლექტივი შეიყვანეს როკ-ენ-როლის დიდების დარბაზში. 

## დისკოგრაფია
* *Van Halen* (1978)
* *Van Halen II* (1979)
* *Women and Children First* (1980)
* *Fair Warning* (1981)
* *Diver Down* (1982)
* *1984* (1984)
* *5150* (1986)
* *OU812* (1988)
* *For Unlawful Carnal Knowledge* (1991)
* *Balance* (1995)
* *Van Halen III* (1998)
* *A Different Kind of Truth* (2012)

## რესურსები ინტერნეტში
* 
* 
* 
* 

## სქოლიო
კატეგორია:ამერიკული მძიმე როკ-ჯგუფები
კატეგორია:გრემის ჯილდოს მფლობელები
კატეგორია:1972 წელს ჩამოყალიბებული ჯგუფები
კატეგორია:როკ-ენ-როლის დიდების დარბაზში შესული შემსრულებლები
კატეგორია:ამერიკული მძიმე მეტალ ჯგუფები
მაგნე ფურუჰოლმენი

**მაგნე ფურუჰოლმენი** (Magne Furuholmen, დ. 1 ნოემბერი, 1962) — ნორვეგიელი მუსიკოსი და მხატვარი. ფურუჰოლმენი, უფრო მეტად ცნობილი ზედმეტსახელით „მაგსი“, არის სინთპოპ ჯგუფ a-ha-ს კლავიშისტი და მისი მრავალი სიმღერის ავტორი. მისი თანაავტორობით დაწერილია „Take on Me“, „Stay on These Roads“, „Manhattan Skyline“, „Cry Wolf“, „Forever Not Yours“, „Analogue (All I Want)“, „Foot of the Mountain“ და სხვა სიმღერები. 

## რესურსები ინტერნეტში
* magnef.org 
* A-ha-ს ოფიციალური საიტი
* magne-f.net 
* Magne F Archive (ფანების საიტი)
* Facebook-ზე

## სქოლიო
კატეგორია:დაბადებული 1 ნოემბერი
კატეგორია:დაბადებული 1962
კატეგორია:A-ha-ს წევრები
კატეგორია:ნორვეგიელი გიტარისტები
კატეგორია:ნორვეგიელი კლავიშისტები
კატეგორია:Rune Grammofon-ის შემსრულებლები
კატეგორია:ცოცხალი ადამიანები
კატეგორია:ოსლოში დაბადებულები
ჰარდანგერ-ფიორდი

**ჰარდანგერ-ფიორდი** () — ყურე ჩრდილოეთის ზღვაში, ნორვეგიის სამხრეთ-დასავლეთ ნაპირთან. სიგრძე 172 კმ, სიგანე 7 კმ-მდე, სიღრმე 891 მ-მდე. ნაპირები მაღალია, კლდოვანი. მოქცევა ნახევარდღეღამურია, სიმაღლე დაახლოებით 1 მ.

## ლიტერატურა 
კატეგორია:ჩრდილოეთის ზღვის ყურეები
კატეგორია:ნორვეგიის ფიორდები
ჯოჯოხეთი (ალმანახი)

**„ჯოჯოხეთი“** — ქართული ყოველკვირეული იუმორისტული ალმანახი, 1909 წელს გამოვიდა „ეშმაკის“ ნაცვლად. გამოიცა 2 ნომერი, გამომცემელი — მ. ნოდია. „ჯოჯოხეთის“ შემდეგ გამოვიდა ალმანახი „ეშმაკის მათრახი“.

## ლიტერატურა 
კატეგორია:ქართული ალმანახები
კატეგორია:1909 წლის ალმანახები
ჯელალიები

**ჯელალიები** () — აჯანყების მონაწილენი ოსმალეთის იმპერიაში (ძირითადად ანატოლიაში) XVI-XVII საუკუნეებში. სახელი ეწოდათ თოქათში 1519 წლის აჯანების მეთაურის — ჯელალის მიხედვით. ჯელალიების ძირითად მასას შეადგენდნენ გლეხები, მონაწილეობდნენ აგრეთვე წვრილი ფეოდალები, ფეოდალური ლაშქრის მეომრები, რომლებიც იბრძოდნენ სულთნის ხელისუფლების წინააღმდეგ და დაკარგული სამფლობელოების დასაბრუნებლად. ერთ-ერთი უდიდესი იყო ჯელალის 1595-1603 წლების აჯანყება.

## ლიტერატურა 
კატეგორია:თურქეთის ისტორია
კატეგორია:გლეხთა აჯანყებები
ჯებელ-დრუზი

**ჯებელ-დრუზი** ან **ელ-დრუზი** () — ვულკანური მასივი სამხრეთ სირიაში. სიმაღლე 1800 მ-მდე (მთა ელ-ჯაინა). აგებულია ბაზალტებით. გარს აკრავს ვრცელი ლავური ველები. კალთებზე და მწვერვალებზე არის კრატერები, რომლებიც პლიოცენურ ეპოქაში მოქმედებდნენ.

## ლიტერატურა 
კატეგორია:სირიის გეოგრაფია
მურადხანლი (გუბადლი)

**მურადხანლი** () —  სოფელი აზერბაიჯანში, გუბადლის რაიონში.

## რესურსები ინტერნეტში
*

კატეგორია:გუბადლის რაიონის სოფლები
Hunting High and Low

***Hunting High and Low*** — ნორვეგიული პოპ-ჯგუფ a-ha-ს სადებიუტო სტუდიური ალბომი, რომელიც გამოვიდა 1985 წლის 1 ივნისს, ლეიბლზე Warner Bros. Records. ალბომს წილად ხვდა დიდი კომერციული წარმატება, მსოფლიოში გაყიდული 7.8 მილიონი ასლით, ხოლო *Billboard* 200-ში დისკმა #15 პოზიცია დაიკავა. ალბომი ჩაიწერა ტუიკენჰემში, Eel Pie Studios-ში, ჯონ რეტკლიფის, ტონი მენსფილდის და ალან ტორნის პროდიუსერობით.

ალბომიდან გამოიცა ხუთი სინგლი – „Take On Me“, „Love Is Reason“, „The Sun Always Shines on T.V.“, „Train of Thought“ and „Hunting High and Low“ – თუმცა მათი ნაწილი მსოფლიო მასშტაბით არ გამოსულა. ალბომისთვის 1986 წელს ჯგუფი ნომინირებული იყო გრემის ჯილდოზე.

## სიმღერების სია
ყველა სიმღერის ავტორი – პოლ ვოქტორი; მუსიკის ავტორი – ვოქტორი, გარდა მითითებულის.

#Take On Me – 3:48 (ვოქტორი/ფურუჰოლმენი/ჰარკეტი)
#Train of Thought – 4:14
#Hunting High and Low – 3:45
#The Blue Sky – 2:36
#Living a Boy's Adventure Tale – 5:00 (ვოქტორი/ჰარკეტი)
#The Sun Always Shines on T.V. – 5:08
#And You Tell Me – 1:51
#Love Is Reason – 3:04 (ვოქტორი/ფურუჰოლმენი)
#I Dream Myself Alive – 3:06 (ვოქტორი/ფურუჰოლმენი)
#Here I Stand and Face the Rain – 4:30

### 2010 წლის დელუქს გამოცემა
;დისკი 1 (დამატებით სიმღერები)
#Take On Me – 3:48 (ვოქტორი/ფურუჰოლმენი/ჰარკეტი)
#Train of Thought – 4:14
#Hunting High and Low – 3:45
#The Blue Sky – 2:36
#Living a Boy's Adventure Tale – 5:00 (ვოქტორი/ჰარკეტი)
#The Sun Always Shines on T.V. – 5:08
#And You Tell Me – 1:51
#Love Is Reason – 3:04 (ვოქტორი/ფურუჰოლმენი)
#I Dream Myself Alive – 3:06 (ვოქტორი/ფურუჰოლმენი)
#Here I Stand and Face the Rain – 4:30
# Take On Me (1984 წლის ორიგინალური 7 ვერსია)
# The Sun Always Shines on T.V. (გაფართოებული მიქსი)
# Train of Thought (აშშ მიქსი)
# Hunting High and Low (გაფართოებული მიქსი)

;დისკი 2
#Take On Me (დემო)
#Train of Thought (დემო)
#Hunting High and Low (დემო)
#The Blue Sky (დემო)
#Living a Boy's Adventure Tale (ადრეული ვერსია)
#The Sun Always Shines on T.V. (დემო)
#And You Tell Me (დემო)
#Love Is Reason (დემო)
#I Dream Myself Alive (დემო)
#Here I Stand and Face the Rain (დემო)
#Stop! And Make Your Mind Up
#Driftwood
#Dot the I
#The Love Goodbye
#Nothing to It
#Go to Sleep
#Monday Mourning
#All the Planes That Come In on the Quiet
#Never Never
#What's That You're Doing to Yourself
#You Have Grown Thoughtful Again
#Lesson One (Take On Me, 1982 წლის შემოდგომის დემო)
#Presenting Lily Mars

გამოცემას აგრეთვე მოჰყვება შემდეგი სიმღერების ჩამოსატვირთი ბმული:

# The Sun Always Shines on T.V. (გაფართოებული ვერსია)
# Take On Me (ინსტრუმენტული მიქსი)
# Hunting High and Low (ნელი ვერსია, დემო)
# Take On Me (1984 წლის 12 მიქსი)

## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
!scope="row"| ნორვეგია (IFPI Norway)
|
|228,000
|-

## სქოლიო
კატეგორია:1985 წლის სადებიუტო ალბომები
კატეგორია:A-ha-ს ალბომები
კატეგორია:Warner Bros. Records-ის ალბომები
ჯაჰილია

**ჯაჰილია** ( — უვიცობა, უმეცრება, უმეცრების ხანა) — წარმართობა, წარმართობის ხანა. ჯაჰილია აღნიშნავს უშუალოდ ისლამის წარმოშობის წინარე ხანას და ძველ არაბულ რელიგიას. მართლმორწმუნე მუსლიმანები ჯიჰალიაში გულისხმობენ უმეცრებას — „ჭეშმარიტი რელიგიის“ — ისლამის არცოდნას. ისინი ამ უვიცობის, უმეცრების მდგომარეობიდან ალაჰმა გამოიყვანა, აღამაღლა, განადიდა და სწორ გზაზე დააყენა.

## ლიტერატურა 
კატეგორია:ისლამური ტერმინოლოგია
კატეგორია:ისლამის ისტორია
Neogastropoda

***Neogastropoda***  — მუცელფეხიანი მოლუსკების რიგი ცენოგასტროპოდების () ჯგუფიდან, რომელიც მოიცავს დაახლოებით 16 000 სახეობას. უპირატესად იკვებებიან ცხოველებით.

## ზეოჯახი და ოჯახი 
* *Buccinoidea*
** 
** 
** 
** 
** 
** 
** 
* *Cancellarioidea*
** 
* *Conoidea*
** 
** 
** 
** 
** 
** 
** 
** 
** 
** 
** 
** 
** 
** 
** 
** 
* *Muricoidea*
** 
** 
** 
** 
** 
** 
** 
** 
** 
** 
** 
** 
* *Olivoidea*
** 
** 
* *Pseudolivoidea*
** 
** 

## რესურსები ინტერნეტში
* Animal Diversity Web: Neogastropoda 
* Neogastropod Tree of Life 
* Crame J. A. (2013). "Early Cenozoic Differentiation of Polar Marine Faunas". *PLoS ONE* **8**(1): e54139. 

კატეგორია:ცხოველები